open-index/open-wikipedia-markdown huggingface dataset:
פרידל דזובאס

**פרידל דזובאס** (בגרמנית: **Friedel Dzubas**; 20 באפריל 1915, ברלין, הקיסרות הגרמנית – 10 בדצמבר 1994, אובורנדייל, מסצ'וסטס) היה צייר מופשט אמריקאי יליד גרמניה.

## ביוגרפיה
פרידל דזובאס למד אמנות בארץ מולדתו לפני שנמלט מגרמניה הנאצית בשנת 1939 והתיישב בעיר ניו יורק. בתחילת שנות ה-50, הוא חלק סטודיו במנהטן עם הציירת הלן פרנקנטלר. בשלב זה החל להציג את ציוריו האקספרסיוניסטיים המופשטים.

עבודותיו נכללו במופע רחוב תשיעי בניו יורק בשנת 1951, ובתערוכות קבוצתיות בגלריה ליאו קסטלי, גלריית "האורווה" וגלריית טיבור דה נאגי, בין היתר. לאחר התערוכה ברחוב תשע נערכו בגלריית "האורווה" לאורך כל שנות החמישים תערוכות שנתיות אשר יועדו למוזמנים בלבד.

בשנות ה-60 הוא התחבר לציור שדות הצבע ולמופשט לירי. הוא נכלל במופשט פוסט-ציורי, תערוכה משנת 1964 שאצר קלמנט גרינברג. דזובאס היה חבר של קלמנט גרינברג, אשר הציג בפניו את ג'קסון פולוק ואמנים אחרים.

עבודותיו הגדולות (עד  לרוחב) הפכו נזילות יותר. במהלך שלושת העשורים האחרונים של הקריירה שלו, היו לדזובאס יותר משישים תערוכות יחיד ברחבי העולם. הוא היה מיוצג על ידי הגלריה אנדרה אמריך ונודלר אמנויות עכשוויות בניו יורק במשך יותר משלושים שנה. עבודותיו הוצגו בגלריות ובהן גלריית אניטה שפולסקי וגלריית ג'ייקובסון האוורד בניו יורק. בשנת 1976 התיישב במסצ'וסטס, אך גם צייר והתגורר בעיר ניו יורק, שם הוצגו ציוריו באופן קבוע.

### טכניקה
משנת 1966 ואילך השתמש דזובאס בצבעי מגנה, צבע אקרילי שרבים מן הקולגות שלו העדיפו על פני צבע שמן. האמן היה מורח שכבות צבע עבות על שטיפות, מקרצף את הצבע לתוך קנבס לא מיושר. דזובאס השתמש בכתמים, צחצוח ודרכי יישום צבע שונות. ציוריו היו בדרך כלל גדולים בקנה המידה שלהם, אבל הוא עשה גם ציורים קטנים מאוד.

### הוראה
הוא היה מורה ומרצה ב:
* 1962 – דארטמות' קולג', האנובר, ניו המפשייר;
* 1965–1966, המכון למחקרים הומניסטיים, אספן (כיום מכון אספן);
* 1968–1969, אוניברסיטת פנסילבניה, פילדלפיה;
* שנות ה-1969–1970, אוניברסיטת קורנל, איתקה, ניו יורק;

היה לו קשר ארוך ביותר עם בית הספר של המוזיאון לאמנויות יפות, בוסטון, שם לימד בין השנים 1976–1983.

## ראו גם
* אמנות שדות הצבע
* מופשט לירי
* אסכולת ניו יורק
* אקספרסיוניזם מופשט

## הערות שוליים

קטגוריה:מהגרים מגרמניה לארצות הברית
קטגוריה:ציירים אמריקאים
קטגוריה:אמריקאים שנולדו ב-1915
קטגוריה:אמריקאים שנפטרו ב-1994
סינואורניתומימוס

**סינואורניתומימוס** (שם מדעי: *Sinornithomimus*; מילולית: "מחקה עוף סיני") הוא סוג של דינוזאור מהיר ממשפחת האורניתומימיים שחי בסין במשך הקרטיקון העליון שלפני 92 מיליון שנה מזמננו. הסוג תואר למדע ב-2003 בידי החוקרים יושיטסוגו קובאיאשי (Yoshitsugu Kobayashi) ולו ג'ונצ'נג (Lü Junchang). הסוג מכיל מין אחד - *Sinornithomimus dongi*.

## תגלית
הדינוזאור התגלה לראשונה בתצורות אולנשאי  שבמונגוליה הפנימית, צפון סין בידי משלחת של החוקר הסיני דונג ג'ה-מינג. במשלחת התגלו ממצאים של שלושה בוגרים ועוד 11 צעירים שנקברו בשכבת חרסית. ככל הנראה הם טבעו בבוץ של נהר קדום שהתייבש בהמשך. ממצאים נוספים התגלו ב-2001 לא רחוק משם.

## מאפיינים
הסינואורניתומימוס היה אורניתומימי בינוני באורך של 2.5 מטרים ומשקל מוערך של 91 ק"ג. הוא היה בעל רגליים חזקות שעזרו לו לרוץ במהירות מטורפיו וככל הנראה הוא היה מכוסה נוצות. מקורו היה חסר שיניים והוא היה אוכל כל.

ישנם חוקרים שרואים בו סוג פרימיטיבי שהשתיך לקבוצה דמויי-אורניתומימיים והיה קרוב של ההרפימימוס. אחרים רואים בו קרוב יותר לארכיאורניתומימוס והאורניתומימוס מאמריקה הצפונית.

## קישורים חיצוניים

קטגוריה:אורניתומימיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2003
ברכיוטרכלופן

**ברכיוטרכלופן** (שם מדעי: *Brachytrachelopan*; משמעות השם: "הפאן קצר הצוואר") הוא סוג של דינוזאור ממשפחת הדיקראוזאוריים שהתקיים בתור היורה לפני 160 עד 150 מיליון שנה. המאובנים שלו התגלו בארגנטינה במחוז צ'ובוט בגבעה של אבן חול שבעבר הייתה נהר. נמצאו מספר חלקי שלדים לא מושלמים שהכילו בעיקר חוליות צוואר, צלעות וחלקים מעצמות הירך והרגליים. 
## מאפיינים
דינוזאור זה היה קרוב לאמרגזאורוס והיה קדום יותר. הוא הגיע לאורך מוערך של 10 מטרים והיה בעל הצוואר הקצר ביותר של זאורופוד, קצר ב-40% מהצוואר של קרוביו למשפחה. נראה שעמוד השדרה היה בעל נטייה קדמית באמצע צוואר הרחם והיה מפותל קדימה, נוסף על זיזים אחוריים מעט מכופפים שמנעו מהצוואר להתארך.

הדינוזאור כנראה הותאם לאכילה של עלי שיחים ועצים נמוכים, לא יותר גבוהים ממטר עד 2 מטרים. ייתכן שהדבר נגרם עקב מיעוט אורניתופודים באמריקה הדרומית לאחר היפרדות גונדוונה מלאוראסיה. היעדרם הפנה חלק מהזאורופודים להתמחות במזון נמוך כאבולוציה מקבילה.

## קישורים חיצוניים

קטגוריה:בעלי חיים שתוארו ב-2005
קטגוריה:טקסונים שתוארו בידי אוליבר ראוהוט
קטגוריה:דיקראוזאוריים
קטגוריה:דינוזאורים שחיו ביורה באמריקה הדרומית
קטגוריה:מאובני טקסונים שתוארו ב-2005
קרחון סטרום

ממוזער|מפת אזור הקרחון. קרחון סטרום נמצא בפינה הימנית העליונה של המפה
**קרחון סטרום** (באנגלית: **Strom Glacier**) הוא קרחון עמק תלול בהרי דאנקן, חלק מהרי המלכה מוד, בסמוך לחוף הים, באזור חוף אמונדסן של שטח חסות רוס שבאנטארקטיקה.

מוצאו של הקרחון בצד הצפוני של הר פריטיוף ננסן; הקרחון זורם לכיוון דרום-מזרח.

הרי דאנקן גובלים בקרחון מצפון מזרח; רכס הרברט גובל בקרחון מדרום מערב; רכס הרים שבקצהו נמצא הר בטי גובל בקרחון מדרום-מזרח.

הקרחון נשפך אל מדף הקרח רוס.

## היסטוריה
### מקור השם

הקרחון נקרא על שם "מחנה סטרום" (Strom Camp), שהיה ממוקם בסמוך לקרחון, ושימש בדצמבר 1929 את המחלקה הגאולוגית מטעם משלחת בירד לחקר אנטארקטיקה. המחנה נקרא על שם סוורה סטרום (Sverre Strom), שהיה חובל ראשון (first mate) באנייה סיטי אוף ניו יורק (City of New York - העיר ניו יורק), אשר נשאר בתחנה במהלך החורף האנטארקטי, ועמד בראש צוות אופנוע השלג, אשר הביאה אספקה לשתי משלחות השדה שנערכו באותו חורף.

## לקריאה נוספת

• V. R. McGregor (1965), **[https://www.tandfonline.com/doi/pdf/10.1080/00288306.1965.10428114 Geology of the area between the Axel Heiberg and Shackleton Glaciers, Queen Maud Range, Antarctica]**, New Zealand Journal of Geology and Geophysics, 8:2, 314-343, DOI: 10.1080/00288306.1965.10428114

• Edmund Stump, **[https://books.google.co.il/books?id=tS-GueGKj68C&pg=PA283&lpg=PA283&dq=%22Strom+Glacier%22&source=bl&ots=5dEwcGfWLD&sig=ACfU3U2E0jTXQpepnupnxUiWBr-0Aygc4Q&hl=en&sa=X&ved=2ahUKEwjtyaSUjO7zAhUMY8AKHeahDFE4KBDoAXoECAIQAw#v=onepage&q=%22Strom%20Glacier%22&f=false The Ross Orogen of the Transantarctic Mountains]**, P 168

## קישורים חיצוניים
* קרחון סטרום באתר הסקר הגאולוגי של ארצות הברית
* קרחון סטרום באתר הגאזט האנטארקטי של ממשלת ניו זילנד
** תצלום אוויר של קרחון סטרום באתר הגאזט האנטארקטי של ממשלת ניו זילנד
* קרחון סטרום באתר הגאזט האנטארקטי המשווה SCAR של ממשלת אוסטרליה
* מפת ים רוס (קרחון סטורם מופיע במפה בקצה התחתון של מדף הקרח רוס, מצד מערב (שמאל) למדף

## הערות שוליים

סטרום
אייווייס U5

**אייווייס U5** (באנגלית: **Aiways U5**) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי אייווייס משנת 2019. היא הוצגה בתערוכת הרכב הבינלאומית של בייג'ינג באפריל 2018 והגיעה לישראל במרץ 2021.

## מפרט טכני
מנוע חשמלי המספק 204 כ"ס ומומנט מרבי של 31.6 קג"מ. התאוצה מ-0 ל-100 קמ"ש אורכת 7.5 שניות או 7.8 שניות בדגם הפרימיום והמהירות המרבית עומדת על 163 קמ"ש. סוללת ליתיום-יון בקיבולת 63 קוט"ש המאפשרת טווח נסיעה חשמלי של 410 ק"מ או 400 ק"מ בדגם הפרימיום. צריכת האנרגיה עומדת על 16.6 קוט"ש או 17 קוט"ש בדגם הפרימיום לכל 100 ק"מ.

## גלריה

קובץ:Aiways U5 IMG 20200304 165309.jpg|פנים
קובץ:Aiways U5 IMG 20200304 165149.jpg|מבט קדמי
קובץ:Aiways U5 (48786487521).jpg|מבט אחורי


## קישורים חיצוניים

* 
* אייווייס U5 - מפרט טכני, באתר קארטיוב

## הערות שוליים

U5
קטגוריה:מכוניות חשמליות
קטגוריה:קרוסאובר
קטגוריה:כלי רכב המיוצרים בסין
קטגוריה:דגמי מכוניות שהושקו ב-2018
מליו

**מליו בע"מ** (באנגלית: **Melio**) היא חברת פינטק ישראלית, העוסקת בהעברת תשלומים בין עסקים (B2B).

החברה הוקמה בפברואר 2018 על ידי מתן בר (מנכ"ל החברה), זיו פז (מנהל תפעול ראשי, פרש בסוף 2021) ואילן אטיאס (CTO). שירותי החברה, שהושקו במאי 2019, מספקים בארצות הברית שירות של ביצוע תשלומים מעסקים קטנים לספקים שלהם, לקבלני משנה ולנותני שירותים. במקום תשלום בהמחאה, המצריך עבודה ידנית ומועבר באיטיות, מציעה החברה אפליקציה לביצוע התשלום בהעברה בנקאית או תוך חיוב כרטיס האשראי של העסק. לאפליקציה ממשק עם מערכת הנהלת החשבונות QuickBooks  הנפוצה בעסקים קטנים ובינוניים בארצות הברית. מרבית העברות הכספים נעשות חינם, והחברה גובה עמלה על שירותי פרימיום. מגפת הקורונה בארצות הברית תרמה לצמיחה מואצת של החברה. לחברה מרכז פיתוח בתל אביב ומשרדי מכירות ותמיכה בניו יורק ובדנבר, קולורדו.

עם הקמתה גייסה החברה 4.5 מיליון דולר, ב-2019 גייסה 11 מיליון דולר, במרץ 2020 גייסה 48 מיליון דולר, ובאוגוסט 2020 גייסה 80 מיליון דולר. בינואר 2021 גייסה החברה 110 מיליון דולר לפי שווי חברה של 1.3 מיליארד דולר, ובכך הפכה לחד-קרן. בספטמבר 2021 גייסה החברה 250 מיליון דולר לפי שווי של ארבעה מיליארד דולר אחרי הכסף. הגידול הניכר בשווי החברה נובע מגידול ניכר בהיקף הפעילות שלה.

מליו מפעילה תרבות R&D הממוקדת בפיתוח מקצועי, שיתוף ידע והעשרת עובדים. החברה מארחת באופן קבוע מיטאפים לקהילות טכנולוגיות שונות, סדנאות למידה פנימיות ואירועים מקצועיים בתחומי הנדסת תוכנה, מוצר, עיצוב, דאטה ועוד.

בין היוזמות הבולטות ניתן למצוא את תוכנית MentorMe , המחברת בין מהנדסות תוכנה בכירות למהנדסות בתחילת דרכן במסגרת תהליך מנטורינג מובנה; את Level Up — תוכנית למידה לקבוצות מצומצמות של מהנדסים בכירים המתמקדת בהעמקה מקצועית ובשיח עמיתים; ואת Secret Product Club — מפגשי קהילה למנהלי מוצר בכירים לשיתוף אתגרים מקצועיים ויצירת קשרים מקצועיים.

מליו מפעילה גם תוכנית כתיבה למהנדסים, המעודדת שיתוף ידע באמצעות כתיבת פוסטים מקצועיים ובלוגים, לצד מפגשי למידה, אירועי חג ופעילויות חיזוק קהילה לעובדים. בנוסף, החברה מפיקה פודקאסט ארגוני המציג את חיי היום-יום של עובדים בתפקידים שונים במליו ומאפשר הצצה לאופי העבודה והתרבות הארגונית. יוזמות אלה משתקפות בבלוג של מליו במדיום  ובתיעוד חיי היום-יום הארגוניים בעמוד האינסטגרם Melio Life.

בסוף יוני 2025 נמכרה החברה לחברת Xero מניו זילנד תמורת 2.5 מיליארד דולר במזומן ועוד חצי מיליארד דולר בהתאם לעמידה ביעדים.

## קישורים חיצוניים
* 
* 
* ”ב-2020 היינו 30 עובדים, היום 300”: מה הסוד של אחד מחדי-הקרן המהירים בישראל?, באתר "גיקטיים", 18 במאי 2021
* 
* עמוד קריירה - מהנדסי תוכנה, מנהלי מוצר, דאטה, עיצוב, מרקטינג ועוד

## הערות שוליים

קטגוריה:חברות פינטק ישראליות
קטגוריה:תל אביב-יפו: חברות
קטגוריה:חברות חד-קרן ישראליות
קטגוריה:ישראל: חברות פרטיות
קטגוריה:חברות ישראליות שעשו אקזיט
קטגוריה:ישראל: חברות שהוקמו ב-2018
ג'יילן נאוול

**ג'יילן קלינטון אנדרו נאוול** (באנגלית: **Jaylen Clinton Andrew Nowell**; נולד ב-9 ביולי 1999) הוא כדורסלן אמריקאי, שמשחק בקבוצת דטרויט פיסטונס מליגת ה-NBA, בעמדת הקלע.

## קריירת מכללות
נאוול נולד וגדל בסיאטל שבמדינת וושינגטון, ובשנת 2017 החל ללמוד באוניברסיטת וושינגטון. בשתי עונותיו בקבוצת הכדורסל של האוניברסיטה שיתף פעולה עם מטיס ת'ייבול, ולאורך התקופה רשם ממוצעים כוללים של 16.1 נקודות, 4.6 ריבאונדים ו-2.9 אסיסטים למשחק. בסיום עונת 2018/2019, בה זכה בתואר השחקן המצטיין של מחוז "Pac-12", עזב את ליגת המכללות לטובת התמודדות לבחירה בדראפט ה-NBA.

## קריירת משחק מקצועית
בדראפט ה-NBA 2019 נבחר נאוול על ידי מינסוטה טימברוולבס, בבחירה ה-43. לאורך עונת הרוקי שלו קלע נאוול 3.8 נקודות בממוצע למשחק בלבד, ב-15 המשחקים בהם שותף, אולם בעונה העוקבת הציג שיפור משמעותי ותרם 9.0 נקודות בממוצע למשחק.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת וושינגטון: כדורסלנים
קטגוריה:כדורסלני אוניברסיטת וושינגטון
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני ממפיס גריזליס
קטגוריה:כדורסלני דטרויט פיסטונס
קטגוריה:כדורסלני איווה וולבס
קטגוריה:אמריקאים שנולדו ב-1999
שפת הסימנים של כפר קאסם

**שפת הסימנים של כפר קאסם** היא שפת סימנים המסומנת בכפר קאסם בישראל. השפה נמצאת בתהליך תיעוד, בעיקר במעבדה לשפות סימנים באוניברסיטת חיפה. כפר קאסם מאופיין באחוז גבוה יחסית של אנשים בעלי לקות שמיעה, וככל הנראה, שפת הסימנים שלהם התפתחה מאליה במהלך השנים, גם אם ספגה השפעות משפת הסימנים הישראלית ומשפות סימנים מקומיות מהאזור.
## קישורים חיצוניים
* 

## הערות שוליים

כפר קאסם
קטגוריה:שפות בסכנת הכחדה
קטגוריה:קצרמר בלשנות
קטגוריה:שפות מבודדות
קטגוריה:כפר קאסם
משה אליסף

**משה אליסף** (ביוונית: **Μωυσής Ελισάφ**; 17 ביולי 1954 – 17 בפברואר 2023) היה פרופסור לרפואה ופוליטיקאי יהודי-יווני שכיהן מאז יוני 2019 ועד מותו בפברואר 2023 כראש עיריית יואנינה. אליסף הוא היהודי הראשון שכיהן כראש עירייה ביוון.

## ביוגרפיה
נולד ביואנינה להורים ניצולי שואת יהודי יוון מקהילת הרומניוטים בעיר. למד רפואה באוניברסיטת אתונה, סיים את לימודיו ב-1979, והוסמך כפתולוג.

### קריירה רפואית
הוא עבד כמרצה במחלקה לרפואה פנימית בבית הספר לרפואה ביואנינה , וניהל בו את המחלקה לליפידים, טרשת עורקים, השמנת יתר וסוכרת.

בשנת שבתון בין 1993 ל-1994 לימד בפקולטה לרפואה ע"ש סאקלר באוניברסיטת תל אביב.

היה חבר פעיל בכ-23 איגודים וחברות רפואיים, בהם החברה האירופית ליתר לחץ דם, החברה האירופית לטרשת עורקים והחברה הבינלאומית ליתר לחץ דם. בנוסף, הוא כיהן כנשיא המחלקה היוונית של האגודה האמריקאית לאנגיולוגיה. הוא היה סגן נשיא מכון המחקר וההדרכה לסוכרת ומחלות מטבוליות.

שימש כעורך או חבר מערכת בלמעלה מ-30 כתבי עת רפואיים וכשופט במעל 100 כתבי עת בינלאומיים.

חיבר יותר מ-450 מאמרים במחקר בסיסי וקליני בתחומי התמחותו, וארגן כנסים רבים בנושאים אלו. בנוסף, הוא חיבר שלושה ספרי לימוד מדעיים לאבחון וטיפול ביתר לחץ דם, דיסליפידמיות וכן הפרעות באלקטרוליטים.

### פעילות ציבורית ופוליטית
כיהן כנשיא הקהילה היהודית הרומניוטית ביואנינה, כנשיא "הוועד המרכזי של הקהילות היהודיות ביוון"  וכחבר מועצת העיר. ב-2019 התמודד כמועמד עצמאי על תפקיד ראש עיריית יואנינה. במהלך מסע הבחירות הואשם כי הוא סוכן של המוסד, טענות שאותן הוא הכחיש והגדיר כאנטישמיות. הוא זכה ב-23.82 אחוזים ועלה לסיבוב השני מול ראש העיר המכהן תומאס ביגאס. בסיבוב השני זכה אליסף בכ-50.33% מהקולות, לעומת 48.9% לביגאס, ונבחר לתפקיד. אליסף היה ראש העיר היהודי הראשון ביוון.

נפטר ב-17 בפברואר 2023, זמן קצר לאחר שאובחן כחולה סרטן.

## קישורים חיצוניים

* 

* משה אליסף, בפורטל האירופי לערים 
* 

## הערות שוליים

קטגוריה:פוליטיקאים יהודים יוונים
קטגוריה:פתולוגים יהודים
קטגוריה:רופאים יהודים יוונים
קטגוריה:ראשי עיריות
קטגוריה:בוגרי אוניברסיטת אתונה
קטגוריה:סגל אוניברסיטת תל אביב: רפואה
קטגוריה:יוונים שנולדו ב-1954
קטגוריה:יוונים שנפטרו ב-2023
פולקסווגן טאיגון

**פולקסווגן טאיגון** (באנגלית: **Volkswagen Taigun**) היא מכונית במרכב קרוסאובר, בעלת חמישה מקומות, שמיוצרת על ידי פולקסווגן משנת 2021. היא נחשפה לראשונה ב-31 במרץ 2021, לשוק ההודי.

## היסטוריה
בשנת 2012 פולקסווגן חשפה מכונית קונספט קטנה יותר מהדגם הנוכחי של טאיגון. היא התבססה על פולקסווגן אפ! ותוכננה להיות מיוצרת בשנת 2016 באירופה, ברזיל, והודו בשם המותג "פולקסווגן טאיגון אפ". לבסוף פרויקט "טאיגון אפ" בוטל בשל היותו קטן מדי, מה שלא תאם דרישות השוק באמריקה הדרומית.

הטאיגון מבוססת בעיקרה על פולקסווגן טיגואן וקשורה במראה החיצוני ובמפרט הטכני לפולקסווגן אטלס/טרמונט.

## מפרט טכני
הטאיגון כוללת שתי אפשרויות ומנועים:
* מנוע בנזין בנפח 1.0 ליטרים המספק כ-115 כוחות סוס. תיבת הילוכים ידנית בעלת שישה הילוכים או תיבת הילוכים אוטומטית בעלת שישה הילוכים.
* מנוע בנזין בנפח 1.5 ליטרים המספק כ-150 כוחות סוס. תיבת הילוכים כפולת מצמדים בעלת שבעה הילוכים.

## גלריה

קובץ:2021 Volkswagen Taigun 1.5 TSI GT (India) front view 03.png|מבט קדמי
קובץ:2021 Volkswagen Taigun 1.5 TSI GT (India) rear view.png|מבט אחורי
קובץ:2021 Volkswagen Taigun 1.5 TSI GT (India) interior.png|פנים


## קישורים חיצוניים

*

## הערות שוליים

טאיגון
קטגוריה:קרוסאובר
קטגוריה:כלי רכב המיוצרים בהודו
יונדאי אלקאזר

**יונדאי אלקאזר** (באנגלית: **Hyundai Alcazar**) היא מכונית קומפקטית במרכב קרוסאובר, בעלת חמישה עד שבעה מקומות ישיבה, שמיוצרת על ידי יונדאי מוטור משנת 2021. היא נחשפה באפריל 2021 ויצאה לשיווק ביוני 2021. היא מבוססת על יונדאי כרתה, אך מיועדת לשוק ההודי בלבד.

## מפרט טכני
היא משווקת עם מנוע בנזין בנפח 2.0 ליטר המספק 157 כ"ס ב-6,200 סל"ד או מנוע דיזל בנפח 1.5 ליטר המספק 113 כ"ס ב-4,000 סל"ד. שני המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים אוטומטית בעלת שישה הילוכים.

## גלריה

קובץ:2021 Hyundai Alcazar 1.5 Prestige (India) front view.png|מבט קדמי
קובץ:2021 Hyundai Alcazar 2.0 Signature (India) rear view.png|מבט אחורי
קובץ:2021 Hyundai Alcazar 2.0 Signature (India) interior.png|פנים


## קישורים חיצוניים

* 

## הערות שוליים

אלקאזר
קטגוריה:קרוסאובר
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2021
ג'יידן מקדניאלס

**ג'יידן מקדניאלס** (באנגלית: **Jaden McDaniels**; נולד ב-29 בספטמבר 2000) הוא כדורסלן אמריקאי, שמשחק בקבוצת מינסוטה טימברוולבס מליגת ה-NBA, בעמדת הפאוור פורוורד. אחיו הצעיר של שחקן שארלוט הורנטס ג'יילן מקדניאלס, ובן דודו של כדורסלן העבר ג'וואן הווארד.

## קריירת מכללות
מקדניאלס נולד וגדל בסיאטל שבמדינת וושינגטון, ובשנת 2019 החל ללמוד באוניברסיטת וושינגטון. בעונתו היחידה בקבוצת הכדורסל של האוניברסיטה שיחק לצדו של אייזאה סטיוארט, ורשם ממוצעים של 13.0 נקודות, 5.8 ריבאונדים, 2.1 אסיסטים ו-1.4 חסימות למשחק. בסיום אותה עונה עזב את האוניברסיטה לטובת התמודדות לבחירה בדראפט ה-NBA.

## קריירת משחק מקצועית
בדראפט ה-NBA 2020 נבחר מקדניאלס בבחירה ה-28 על ידי לוס אנג'לס לייקרס, ויומיים לאחר מכן הועבר בשני טריידים עוקבים – לאוקלהומה סיטי ת'אנדר וממנה למינסוטה טימברוולבס. במהלך עונת הרוקי שלו במינסוטה ביסס את מעמדו כשחקן חמישייה קבוע, ולאורך העונה קלע 6.8 נקודות ואסף 3.7 ריבאונדים בממוצע למשחק.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת וושינגטון: כדורסלנים
קטגוריה:כדורסלני אוניברסיטת וושינגטון
קטגוריה:בחירות דראפט של לוס אנג'לס לייקרס
קטגוריה:כדורסלני מינסוטה טימברוולבס
קטגוריה:אמריקאים שנולדו ב-2000
ריס נלסון

**ריס לוק נלסון** (באנגלית: **Reiss Luke Nelson**; נולד ב-10 בדצמבר 1999) הוא כדורגלן אנגלי המשחק בעמדת הקיצוני הימני בברנטפורד מהפרמייר ליג בהשאלה מארסנל.

## קריירה
### קריירת מועדונים
נלסון נולד בלונדון לאב זימבבואי ואם אנגלייה. הוא הצטרף בילדותו לאקדמיית הנוער של ארסנל, וביום הולדתו ה-17 חתם על חוזהו המקצועני הראשון בקבוצה. 

את הופעתו הראשונה במשחק רשמי במדי הקבוצה הבוגרת ערך ב-6 באוגוסט 2017, כשעלה כמחליף בניצחונה של ארסנל על צ'לסי בבעיטות הכרעה במשחק מגן הקהילה. ב-14 בספטמבר 2017 ערך את הופעתו הראשונה במסגרת אירופית, כשהחליף את ת'יאו וולקוט בדקה ה-82 במשחק שלב הבתים של הליגה האירופית בו ניצחה ארסנל 3–1 את פ.צ. קלן.

ב-20 בינואר 2018 ערך את הופעת הבכורה שלו בפרמייר ליג, בניצחון 4–1 על קריסטל פאלאס.

ב-31 באוגוסט 2018 האריך את חוזהו בארסנל ומיד הושאל לעונה אחת להופנהיים מהבונדסליגה תמורת חצי מיליון אירו. ב-15 בספטמבר ערך את הופעת הבכורה שלו בליגה, וכבש שער בכורה לאחר שחלפו 14 דקות בלבד מאז שעלה כמחליף. עד תום העונה כבש נלסון שבעה שערים ב-587 דקות בלבד.

לאחר עונת ההשאלה המוצלחת, שב לארסנל וניסה להילחם על מקומו בהרכב. הוא היה בסגל הקבוצה במשחק גמר גביע ה-FA שנערך ב-1 באוגוסט 2020, ובו ניצחה קבוצתו 2–1 את צ'לסי וזכתה בגביע. במשחק מגן הקהילה שנערך ב-29 באוגוסט 2020 נגד ליברפול, נכנס כמחליף ובעט את בעיטת ההכרעה הראשונה בדו-קרב בעיטות ההכרעה שהיה לאחר ההארכה. נלסון כבש את הבעיטה ולבסוף זכתה קבוצתו בתואר.

ב-31 באוגוסט 2021 הושאל לעונה אחת לפיינורד מליגת העל ההולנדית. במדיה כבש 4 שערים ב-32 הופעות בכל המסגרות.

בתום עונת 2021/22 חזר נלסון לארסנל ובמהלך העונה כבש שלושה שערים אך לא מצא בה את מקומו בהרכב. ב-6 ביולי 2023 האריך את חוזהו בארסנל עד ליוני 2027.

ב-30 באוגוסט 2024 הושאל נלסון אל פולהאם מהפרמייר ליג. במדיה כבש 2 שערים ב-12 הופעות בכל המסגרות.

ב-1 בספטמבר 2025 הושאל נלסון לעונה אחת לברנטפורד מהפרמייר ליג.

### קריירה בינלאומית
רייס נלסון היה שותף בכל נבחרות הנערים של אנגליה, לו גם 11 הופעות במדי נבחרת אנגליה עד 21.

## תארים
;ארסנל
* גביע ה-FA (1): 2019/2020
* מגן הקהילה (2): 2017, 2020, 2023

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:לונדון: כדורגלנים
קטגוריה:כדורגלני ארסנל
קטגוריה:כדורגלני הופנהיים
קטגוריה:כדורגלני פיינורד
קטגוריה:כדורגלני פולהאם
קטגוריה:כדורגלני ברנטפורד
קטגוריה:ספורטאים זרים בהולנד
קטגוריה:אנגלים שנולדו ב-1999
Visiting Hours

**Visiting Hours** (בעברית: **שעות ביקור**) הוא סינגל שיווקי שהוקלט על ידי הזמר האנגלי אד שירן. השיר יצא לאור ב-19 באוגוסט 2021, על ידי חברת התקליטים אסילום רקורדס, כסינגל שיווקי הראשון מתוך אלבום אולפן *[[= (אלבום של אד שירן)|=]]*.

## רקע והוצאה
ב-2 במרץ 2021, נפטר מקדם המוזיקה האוסטרלי מייקל גודינסקי בשנתו בגיל 68. שירן ביצע לראשונה את "Visiting Hours" בהלווייתו של גודינסקי ב-24 במרץ 2021 כמחווה לו באוסטרליה. גם חבריו הקרובים של גודינסקי וחבריו המוזיקאים, קיילי מינוג וג'ימי בארנס, סיפקו לשיר קולות רקע. שירן סיים את השיר במהלך ששהה בבידוד כשבועיים בביתו בעקבות החלטתו לנסוע לאוסטרליה הלווייתו של גודינסקי. ב-19 באוגוסט 2021, הוציאה שירן את השיר כסינגל לקידום מכירות והכריזה על האלבום. סרטון הופעה חיה, שצולם בכנסיית סנט סטפן בהמפסטד, לונדון, יצא גם הוא עם השיר. שירן הצהיר כי הוא "סיים את כתיבת השיר הזה ועבר צער ראוי בפעם הראשונה, ומבחינתי הוא אחד השירים החשובים ביותר באלבום האולפן שלי *[[= (אלבום של אד שירן)|=]]*.

## מילים
"Visiting Hours", הוא שיר המוקדש למייקל גודינסקי, אשר מוכר בתור מקדם המוזיקה אוסטרלי. בפסוק הראשון, שירן פונה לבתו ולאשתו, בתו של צ'רי סיבורן, ליירה אנטארקטיקה סיבורן שירן, ומאחלת שגודינסקי היה זוכה לפגוש אותה: "הלוואי שלגן עדן יהיו שעות ביקור / כדי שאוכל פשוט להופיע ולראות תביא את החדשות / שהיא מזדקנת והלוואי שפגשת אותה / הדברים שהיא תלמד ממני, קיבלתי את כולם ממך".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי איימי ודג'
קטגוריה:שירים שנכתבו על ידי מייקל פולק
קטגוריה:שירי הנצחה
קטגוריה:שירים על גן עדן
יונדאי סטאריה

**יונדאי סטאריה** (באנגלית: **Hyundai Staria**) היא מכונית קומפקטית במרכב מיניוואן, שמיוצרת על ידי יונדאי מוטור משנת 2021. היא נחשפה ב-18 במרץ 2021 והגיעה לישראל ב-31 במאי 2022. היא המחליפה של יונדאי i800. ב-19 באפריל 2022 הוצגה גרסת מוטורהום לסטאריה, המכונה "לאונג' קאמפר".

## מפרט טכני
היא משווקת עם מנועי בנזין, גז ודיזל. מנועי הבנזין בנפחי 2.5 ליטר ו-3.5 ליטר המספק 272 כ"ס ב-6,400 סל"ד. מנוע הגז בנפח 3.5 ליטר המספק 240 כ"ס ב-6,000 סל"ד, מנוע הדיזל בנפח 2.2 ליטר טורבו המספק 177 כ"ס ב-3,800 סל"ד. כל המנועים משווקים לבחירה בין תיבת הילוכים אוטומטית בעלת שמונה הילוכים לבין תיבת הילוכים ידנית בעלת שישה הילוכים.

## גרסת פרימיום
גרסת הפרימיום מגיעה עם שבעה או תשעה מקומות, נורות לד בתוך המכונית ומושבי כורסא נוחים. המושבים מסתובבים פנים אל פנים או פנים אל גב.

## גלריה

קובץ:0 Hyundai Staria 3.jpg|הגרסה הבסיסית
קובץ:Hyundai Staria Lounge US4 Interior (1).jpg|הגרסה היוקרתית (פרימיום) - פנים


## ראו גם

* קיה קרניבל
* טויוטה סיינה

## קישורים חיצוניים

* 

## הערות שוליים

סטאריה
קטגוריה:מיניוואנים
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2021
MG 1

**MG 1** (באנגלית: **MG One**) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי MG משנת 2021. היא נחשפה ב-30 ביולי 2021.

## מפרט טכני
היא משווקת עם מנוע בנזין בנפח 1.5 ליטר טורבו המספק 184 כ"ס. תיבת הילוכים דו-מצמדית בעלת שבעה הילוכים. המנוע בגרסת הנעה קדמית.

## גלריה

קובץ:MG One 007.jpg|מבט קדמי
קובץ:MG One 005.jpg|מבט אחורי
קובץ:MG One 003.jpg|מבט לצד


## קישורים חיצוניים

* 

## הערות שוליים

1
קטגוריה:קרוסאובר
קטגוריה:דגמי מכוניות שהושקו ב-2021
שאמס צ'ראניה

**שאמס צ'ראניה** (באנגלית: **Shams Charania**; נולד ב-1 באפריל 1994) הוא כתב ועיתונאי ספורט אמריקאי המסקר את ליגת ה-NBA עבור רשת הספורט האמריקאית ESPN.

## ביוגרפיה
צ'ראניה נולד בווילמט שבאילינוי למהגרים מוסלמים מפקיסטן.

הוא התחיל את הקריירה שלו כעיתונאי ספורט בגיל 17, כשהחל לסקר את השיקגו בולס עבור אתר הבלוגים "ChicagoNow", השייך לעיתון השיקגו טריביון. בשנת 2012 החל לכתוב עבור האתר "RealGM" , כשהוא מתמקד בסיקור עסקאות קניית שחקנים קטנות שנערכו בליגת ה-NBA.

לאחר מספר שנים הוא תפס את תשומת ליבו של עתינואי הספורט וה-NBA אדריאן ווג'נרובסקי, שהחליט לצרף אותו ל"Yahoo Sports". לאחר מעברו ל-Yahoo הוא החל לפרסם החתמות ועסקאות בהיקף גדול יותר. בקיץ 2016 היה הראשון לדווח על מעברו של דווייט הווארד לאטלנטה הוקס, שובו של דמאר דרוזן לטורונטו ראפטורס והחתמותיהם של לואול דנג וג'מאל קרופורד. ב-2017 דיווח על החתמותיהם של סטפן קרי, בלייק גריפין, ג'ף טיג ופול מילסאפ.

ב-14 באוגוסט 2018 הודיע בחשבון הטוויטר שלו כי הוא עוזב את "Yahoo Sports", עבור כלי התקשורת "האתלטיק" ו"סטדיום".

ב-11 במרץ 2020 היה הראשון לדווח כי שחקן היוטה ג'אז רודי גובר נדבק בנגיף הקורונה, מה שהביא לעצירת עונת 2019/2020 ב-NBA.

ב-2 באוקטובר 2020 היה הראשון לדווח שנשיא ארצות הברית דונלד טראמפ והגברת הראשונה של ארצות הברית מלניה טראמפ נדבקו בנגיף הקורונה.

ב-7 באוקטובר 2024 הודיע שהוא עוזב את האתלטיק לטובת מעבר ל-ESPN, בתור כתב ה-NBA הבכיר, לאחר עזיבתו של ווג'נרובסקי.

## קישורים חיצוניים
* 

## הערות שוליים

קטגוריה:אמריקאים ממוצא פקיסטני
קטגוריה:עיתונאי ספורט
קטגוריה:עיתונאים אמריקאים
קטגוריה:בוגרי אוניברסיטת לויולה שיקגו
קטגוריה:תקשורת ספורט בארצות הברית
קטגוריה:ארצות הברית: אישים בספורט
קטגוריה:אמריקאים שנולדו ב-1994
הסופר קאפ של הליגה המאוחדת של VTB

**הסופר קאפ של [[הליגה המאוחדת של VTB]]** (ברוסית: **Суперкубок Единой Лиги ВТБ**) הוא טורניר כדורסל לפני פתיחת העונה שנערך על ידי הליגה המאוחדת של VTB בשיתוף פעולה עם חברת "מוסקובסקי ספורט". ארבעה הקבוצות הטובות בליגה משתתפות בטורניר על פי תוצאות העונה הסדירה של העונה החולפת. לעיתים מצורפות קבוצות זרות, כפי שהיה בטורניר 2022.

## היסטוריה
הטורניר אורגן באוגוסט 2021 בשם "הסופרקאפ" (ברוסית: **Суперкубок**) כשהמנצחת זוכה בגביע המכונה "גביע גומסלקי", כהשראה מטורניר גביע גומלסקי אותו הסופר קאפ מחליף. בטורניר הראשון שנערך ב-18 בספטמבר 2021 השתתפו זניט סנקט פטרבורג, לוקומוטיב קובאן, אוניקס קאזאן וצסק"א מוסקבה. ארבעת הקבוצות הללו סיימו בארבעת המקומות הראשונים בעונה הסדירה של עונת 2020/2021.

בטורניר 2022 השתתפו בנוסף לארבעה קבוצות רוסיות גם מגה ופרטיזן בלגרד הסרביות. ב־2023 השתתפו בו בנוסף לששת הקבוצות הטובות בעונה החולפת בליגת VTB, גם פנרבחצ'ה ובשיקטאש הטורקיות.

בטורניר 2025 השתתפו 4 קבוצות: דובאי, הכוכב האדום בלגרד, צסק״א וזניט.

## סטטיסטיקה
### משחקי הגמר

### זכיות

### לפי קבוצה

### לפי מדינה

## [[MVP]]

## הערות שוליים

קטגוריה:הליגה המאוחדת של VTB
קטגוריה:מוסקבה: תחרויות כדורסל
צ'ילזאורוס

**צ'ילזאורוס** (שם מדעי: *Chilesaurus*; מילולית: "לטאה צ'יליאנית") הוא סוג של דינוזאור תרופוד מקבוצת הטטנורים שהתקיים בסוף היורה שלפני 145 מיליון שנה מזמננו באמריקה הדרומית.

## גילוי
הדינוזאור התגלה ב-2004 באייסן, דרום צ'ילה בידי דייגו סוארס (Diego Suárez), ילד בן שבע לצד הוריו הגאולוגים, שהפנו את המאובנים לקהילה המדעית. ממצאים נוספים התגלו ב"תצורות טוקוי" (Toqui Formation), לצד מאובנים של דיפלודוקיים. רוב הממצאים נמצאו מפורקים אך שלמים יחסית עם גולגולת מלאה ומספר עצמות נוספות כשלצידם נמצאו שלדים חסרים.

הסוג תואר ב-2015 בידי החוקר פרננדו נובאס  ונקרא עקב הימצאו בצ'ילה. הסוג מכיל מין בודד - *Chilesaurus diegosuarezi*, הקרוי לכבוד דייגו סוארס.

## מאפיינים
הצ'ילזאורוס היה דינוזאור קטן דו-רגלי באורך של 3.2 מטרים ובגובה של כלב. ישנה מחלוקת בין החוקרים על המינים הקרובים לו, האם הם היו תרופודים מקבוצת הטטנורים הטורפים או שמא השתייך לקבוצה (שכיום מבוטלת לפי רוב החוקרים) אורניתוסקלידה, ממנה התפצלו ראשוני בעלי אגן דמוי עוף מהתרופודים.

דינוזאור זה היה צמחוני בהתאם לבסיס שיניו שהותאם לאכילת צמחייה מאשר לבשר, נוסף על עצם החיק שלו שפנתה אחורה אולי כדי לפנות מקום למעיים גדולות יותר שיכולות לעכל ביעילות צמחייה. הוא היה בעל רגליים חזקות שעזרו לו לרוץ מטורפים והיה גם בעל טפרים קצרים וכפופים על רגליו הקדמיות שעזרו להגן על בעליהם.

## קישורים חיצוניים

קטגוריה:טטנורים
קטגוריה:דינוזאורים שחיו ביורה באמריקה הדרומית
קטגוריה:מאובני טקסונים שתוארו ב-2015
אלבסן רשאני

**אלבסן רשאני** (באלבנית: **Elbasan Rashani**; נולד ב-9 במאי 1993), הידוע גם כ**אלבה רשאני**, הוא כדורגלן קוסוברי המשחק בעמדת המגן השמאלי במלבורן סיטי מליגת העל האוסטרלית ובנבחרת קוסבו.

## קריירה
ב-24 ביולי 2014 חתם חוזה לארבע שנים עם ברונדבי מליגת העל הדנית וקיבל את המספר 14. על פי הדיווחים ברונדבי שילמה עבורו 4.9 מיליון כתרים דנים. שבוע לאחר מכן הוא ערך את הופעת הבכורה שלו בקבוצה במוקדמות הליגה האירופית נגד קלאב ברוז' הבלגית, כשנכנס בדקה ה-76 במקומו של מייקל טייגסן.

ב-11 בינואר 2016 הצטרף לרוזנבורג מליגת העל הנוורגית בהשאלה לעונה אחת. יומיים לאחר מכן ערך את הופעת הבכורה כשפתח בהרכב הקבוצה בניצחון 0–1 על אוד גרינלנד.

ב-18 בנובמבר 2016 חתם על חוזה לשתי עונות עם רוזנבורג. ההעברה נכנסה לתוקף בינואר 2017.

ב-4 באוגוסט 2017 חתם על חוזה לשלוש שנים וחצי באוד גרינלנד, וקיבל את המספר 11. יומיים מאוחר יותר הוא ערך את הופעת הבכורה שלו, כשפתח בהרכב בניצחון הביתי 1–2 על סוגנדל.

ב-24 בינואר 2021 חתם על חוזה לשנה וחצי עם ארוזורום מליגת העל הטורקית. שלושה ימים לאחר מכן הוא ערך את הופעת הבכורה שלו בניצחון 0–2 על גלאטסראיי, כשנכנס כמחליף בדקה ה-46.

ב-16 ביולי 2021 חתם על חוזה לשנתיים בקלרמון פוט מליגת העל הצרפתית. באוגוסט 2021 הוא ערך את הופעת הבכורה בקבוצה, כשנכנס כמחליף בדקה ה-78 במקומו של ג'ים אלווינה בניצחון 0–2 על בורדו. באותו משחק הוא אף בישל למוחמד באיו את שערה הראשון של הקבוצה. שבועיים לאחר מכן הבקיע את שעריו הראשונים בקבוצה, כשהוא מבקיע צמד שערים בתיקו 3–3 מול אולימפיק ליון.

## קריירת נבחרות
משנת 2010 עד 2015 רשאני היה חלק מנבחרות נורווגיה הצעירות השונות (17, 18, 19, 20, 21). בנבחרות אלה הוא הופיע ב-33 משחקים והבקיע שלושה שערים. ב-10 בנובמבר 2015 זומן לסגל נבחרת קוסובו למשחק ידידות נגד אלבניה. הוא ערך את הופעת הבכורה שלו כשנכנס כמחליף בדקה ה-67 במקומו של מרגים ברהימי והבקיע את שערה השני של הנבחרת בתיקו הביתי 2–2.

## חיים אישיים
רשאני נולד בוראמו בשוודיה להורים מקוסובו וגדל בקרגו שבנורווגיה.

## תארים
### רוזנבורג
* ליגת העל הנורווגית – 2016, 2017
* הגביע הנורווגי – 2016
* הסופר קאפ הנורווגי – 2017

## קישורים חיצוניים

קטגוריה:כדורגלנים נורווגים
קטגוריה:כדורגלנים קוסוברים
קטגוריה:מגני כדורגל נורווגים
קטגוריה:מגני כדורגל קוסוברים
קטגוריה:כדורגלני אוד גרינלנד
קטגוריה:כדורגלני רוזנבורג
קטגוריה:כדורגלני ברונדבי
קטגוריה:כדורגלני קלרמון פוט
קטגוריה:כדורגלני נבחרת קוסובו
קטגוריה:נורווגים שנולדו ב-1993
קטגוריה:קוסוברים שנולדו ב-1993
פלטיהיסטריקס

**פלטיהיסטריקס** (שם מדעי: *Platyhystrix*; מילולית: "דרבן שטוח") הוא סוג נכחד של דו-חיים מסדרת הטמנוספונדילים, אשר חי במשך הקרבון הפנסילבני עד לתחילת הפרם באמריקה הצפונית שלפני 299 עד 279.5 מיליון שנה מזמננו. הוא עטה מפרש מוזר דומה לסינאפסידים קדומים כמו הדימטרודון והאדפוזאורוס, דבר שנבע מאבולוציה מתכנסת שכן היה דומה במראהו לצפרדע או סלמנדרה יבשתית.

הסוג תואר בידי החוקר סמואל ונדל ויליסטון  ב-1911 והוא הכיל מין אחד - *Platyhystrix rugosus*, אשר התגלה בממצאים בטקסס. את שמו קיבל עקב מבנה המפרש שהזכיר קוצי דרבן.

יצור זה הגיע לאורך של מטר אחד לרבות הזנב והיה בעל רגליים קטנות וחוליות גב ארוכות דמויות מפרש הדומות לזה של הדימטרודון שכנראה שימשו לוויסות אקלים ולחימומו. הוא היה בעל גולגולת חזקה, מוארכת ושטוחה וגוף גלילי שהזכיר את קרובו, הקאקופס. מבנה הגוף מרמז שהיה יבשתי יותר מהדו-חיים המודרניים ואולי היה קרוב לראשוני הזוחלים.

הוא התקיים באזורי ביצות וגדות נהר בטקסס הקדומה ונשמר מטורפים גדולים כמו האירופס או זוחלים גדולים ששגשגו במשך הפרם. 

## קישורים חיצוניים

קטגוריה:טמנוספונדילים
קטגוריה:בעלי חיים שחיו בקרבון פנסילבני באמריקה הצפונית
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1911
הטייס (סרט, 2021)

ממוזער|200px|במאי הסרט רנאט דאוולטיארוב.
**הטייס** (ברוסית: **Лётчик**) הוא סרט דרמה ומלחמה רוסי בבימויו של רנאט דאוולטיארוב, שתוכנן לצאת לאקרנים ב-4 בנובמבר 2021, אך בעקבות הטלת סגר לאור עליית גל נוסף של מגפת הקורונה ברוסיה, נדחתה יציאתו ל־2 בדצמבר 2021. הסרט הופק בשיתוף פעולה עם משרד התרבות של רוסיה וקרן הקולנוע הרוסי.

הסרט מתרחש במהלך החזית המזרחית במלחמת העולם השנייה. התסריטאים התבססו על סיפוריהם של מספר אנשים וביניהם גם על סיפורו של אלכסיי מארסייב, שמצא את עצמו בנסיבות דומות, איבד את שתי רגליו, אך עדיין המשיך להילחם. הבמאי רנאט דאוולטיארוב כינה את הסרט הגרסה שלו ל"האיש שנולד מחדש".

## עלילה
דצמבר 1941. הטייס ניקולאי קומלב ממלא בהצלחה פקודה להרוס טור טנקים גרמני הנע לעבר מוסקבה. אך מטוסו של קומלב נפגע על ידי מפציצי האויב והטייס נאלץ לנחות נחיתת אונס את מטוסו IL-2 בקרחת יער נידחת. נראה שהגרוע מכל מאחוריו - הוא שרד את הקרב האווירי. עם זאת, המבחנים רק מתחילים: קומלב הפצוע צריך להתגבר על כפור, כאב ורעב, להימלט מזאבים ומחייליםנאצים. הטייס מונחה על ידי הרצון לחיות, אומץ ואהבה. בבית, אולגה מחכה לו, שהתמונה שלה היא שמחממת אותו בקור ועוזר לו להתקדם, אל הישועה. יש לו רק הזדמנות אחת לשרוד על מנת לחזור לאהובתו, לעלות שוב לשמיים ולנצח בקרב על חייו.

## שחקנים ודמויות
* פיוטר פיודורוב - ניקולאי קומלב (מבוסס על חייו של אלכסיי מארסייב)
* אנה פסקובה
* פאבל אוסאדצ'י
* ניקולוז פאיקרידזה
* מקסים אמליאנוב
* אלכסיי ברבש
* ולרי גרישקו
* אלנה דרובישה
* גלה מסחי

## הפקה
הצילומים החלו בינואר 2019 במחוז נובגורוד. הצילומים נערכו גם באזור דמיאנסק, שם הופל מטוסו של מארסייב בשנת 1942. בנוסף לצילומי חוץ, נערכו צילומי פנים באחד הביתנים של מוספילם, על רקע ירוק, שהוחלף אחר כך. טריילר הסרט יצא לאקרנים ב-3 בינואר 2021. הקרנת הבכורה נקבעה ל-1 במאי 2021, אך מאוחר יותר נדחתה ל-4 בנובמבר של אותה שנה. בשל סגר שהוטל בנובמבר, יציאתו לאקרנים נדחתה לדצמבר 2021.

## קישורים חיצוניים
* 

* הטייס, באתר קינופואיסק
## הערות שוליים

קטגוריה:סרטי מלחמה רוסיים
קטגוריה:סרטי דרמה רוסיים
קטגוריה:סרטים ברוסית
קטגוריה:סרטים שיציאתם נדחתה בעקבות מגפת הקורונה
קטגוריה:סרטי 2021
קטגוריה:מלחמת העולם השנייה בתרבות
קטגוריה:סרטי מסע
קטגוריה:סרטי הרפתקאות רוסיים
קטגוריה:סרטים בגרמנית
קטגוריה:סרטי פעולה רוסיים
קטגוריה:סרטים שמתרחשים במטוס
קטגוריה:סרטים רוסיים המבוססים על סיפור אמיתי
קטגוריה:סרטי תעופה
הנזיר (קלף טארוט)

200px|קלף הנזיר|שמאל
**הנזיר**  הקרוי גם הזמן  והמתבודד, הוא קלף מספר 9 בארקנה הגדולה של קלפי הטארוט. הוא מתאר לרוב נזיר מתבודד בעל ברדס שמחזיק מקל הליכה ועששית, שעון חול או ספר וניצב על הר מושלג או על אדמה מדברית.

## משמעות הקלף
הקלף מסמל התבודדות וחשבון נפש, תקופה של הסתגרות והקשבה לאינטואיציה ללא רעשי רקע חיצוניים.

יש הגורסים כי קלף הנזיר מייצג את הצורך בסבלנות, בעוד אחרים מאמינים כי קלף הנזיר הוא בראש ובראשונה קלף של קביעת סדרי עדיפויות בחיים. סברה נוספת היא שקלף הנזיר מייצג את הקשר בין האדם לנשמתו, ושהוא מייצג שלב בו האדם לומד לכאורה טוהר ושלמות פנימית, התבוננות ללא שיפוט, הכרה והבנת מהות הדברים.

בספרו המלווה את חבילת הריידר, ווייט מפרש את קלף הנזיר כמו במסדר השחר המוזהב - כמי שהגיע להישגים, ומשמש כמדריך ומורה דרך לאחרים המעוניינים להגיע אליהם. ככזה, הוא אינו מתבודד או נחבא, אלא גלוי ועובד יד ביד עם ההולכים איתו.

## קישורים חיצוניים

## הערות שוליים

קטגוריה:קלפי טארוט
שורש 11

**שורש 11**, או **רוּ בּוּ** (בסינית: **入部**, פיניין: **Rùbù**) הוא השורש האחד-עשר של הכתב הסיני. פירושו "**להיכנס**" או "**להצטרף**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 28 תווים (מתוך 49,030) שניתן למצוא תחת שורש זה.

## התפתחות

קובץ:入-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:入-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:入-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:入-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* Leyi Li: “Tracing the Roots of Chinese Characters: 500 Cases”. Beijing 1993, 
* KangXi:  page 125, character 32
* Dai Kanwa Jiten: character 1415
* Hanyu Da Zidian: volume 1, page 102, character 1
* Dae Jaweon: page 266, character 18

## קישורים חיצוניים

*Unihan data for U+5165

קטגוריה:שורשים (כתב סיני)
שורש 12

**שורש 12**, או **בַּה בּוּ** (בסינית: **八部**; בפיניין: **Bā bù**) הוא השורש השנים-עשר של הכתב הסיני. פירושו "**שמונה**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 44 תווים (מתוך 49,030) שניתן למצוא תחת שורש זה. כאשר הוא מרכיב תו עם שורשים אחרים לפעמים מופיע בצורה הזו: 丷, כגון ב 䒑.

## התפתחות

קובץ:八-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:八-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:八-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:八-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## וריאציות
יש ניואנס עיצובי בגופני הדפסה שונים עבור שורש זה. *במילון* הקאנגשי ובהנג'ה הקוריאנית, יש קו אופקי קצר בתחילת הקו השני של תו. קו קצר זה אינו קיים ברוב הגופנים הסיניים המפושטים המשמשים בסין, למעט כמה מקרים כמו הדמותכמו בסמל של צבא השחרור העממי. הוא קיים ברוב הגופנים הסיניים המסורתיים אך לא בכולם. בגופן יפני, נוכחותו של הקו הקצר תלויה בעיצוב כל גופן.

הקו האופקי הקצר קיים רק בהדפסת גופן, ולא בצורות שונות של כתב יד.

## לקריאה נוספת
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: עמוד 126, תו 26
* Dai Kanwa Jiten: דמות 1450
* דיי ג'אבון: עמוד 274, תו 13
* האניו דה זידיאן: כרך 1, עמוד 241, תו 3

## קישורים חיצוניים

* נתוני Unihan עבור U+516B

קטגוריה:שורשים (כתב סיני)
סיפורה של רות

**סיפורה של רות** (באנגלית: **The Story of Ruth**) הוא סרט קולנוע אמריקאי מסוגת סרטים רומנטיים היסטוריים משנת 1960 בבימויו של הנרי קוסטר, עם אילנה עדן, סטיוארט ויטמן ופגי ווד בתפקידים הראשיים.

בתפקיד הראשי משחקת השחקנית הישראלית אילנה עדן. היא הייתה בת 19 וזה היה סרטה הראשון. היא הופיעה עוד בסרט נוסף - מבצע קהיר (1966) בתפקיד משנה ואלה היו הופעותיה היחידות בסרטי קולנוע.

התסריט מבוסס בחלקו על מגילת רות אבל מתרכז גם בתרבות הפגנית של מואב עם הקרבת ילדות לאל כמוש והוויכוח בין הדת היהודית המונותאיסטית לתרבות האלילית.

## תקציר העלילה
רות (אילנה עדן) משרתת ככוהנת במקדש לאל כמוש במואב תחת פיקוחה של הכוהנת הראשית (ויוקה לינדפורס). אביה העני הביא אותה בילדותה לכוהן הגדול (ת'אייר דייוויד) תמורת כסף. כדי שתהיה קורבן לכמוש. היא עמדה להיות מוקרבת אלא שהתגלה כתם בזרועה שפסל אותה וחברתה הועלתה כקורבן במקומה. כעת מתכוננות הכוהנות לקורבן נוסף.

נעמי (פגי ווד), אלימלך (לס טרמיין) ובניהם מחלון (טום טריון) וכליון (ג'ון גבריאל) הם יהודים שהיגרו למואב מבית לחם בגלל רעב. הם צורפים מבוקשים ומחלון מתקין כתר מזהב שיושם על ראש הילדה המוקרבת. מחלון מביא את הכתר למקדש ונפגש שם עם רות. מתפתח ביניהם דו-שיח על אמונה באל נראה (כמוש) לאלוהים בלתי נראה. רות מתאהבת במחלון ומתחילה לפקפק באמונתה בכמוש.

כאשר הכהן הגדול עומד לנעוץ את חרבו בילדה השוכבת למרגלות כמוש, משמיעה רות צעקה והכהן נעצר אך לבסוף מבצע את זממו. רות נמלטת אך נתפסת, נעצרת ושערה נגזז. חיילים מתפרצים לביתו של אלימלך, הורגים את אלימלך וכליון ולוקחים את מחלון לעבודת פרך במחצבה לכל חייו.

כעבור מספר חדשים משוחררת רות ומנסה לשחרר את מחלון בעזרת שוחד. בעת הבריחה נדקר מחלון ונפצע קשה. הוא מובל לבית אלימלך ולפני מותו הוא מקדש את רות בטבעת. נעמי מחליטה לחזור לבית לחם. את אלמנתו של כליון, ערפה, (זיוה רודן) היא משכנעת להישאר במואב ולהקים שם משפחה אבל רות דובקת בה ומחליטה לחזור אתה לבית לחם.

בדרך הן מתחמקות מחיילים מואבים שרודפים אחריהם.

הן מתקבלות בבית לחם בזלזול על ידי הנשים בעיקר בגלל מוצאה המואבי של רות. רות ונעמי משתכנות בחורבה ורות מתחילה ללקט שיבולים בשדות של בועז (סטיוארט ויטמן), קרוב משפחה של אלימלך. המפגש הראשון ביניהם הוא טעון בגלל יחסו המתנשא של בועז על האישה המואביה אף על פי שהוא נשבה ביופייה. טוב (ג'ף מורו) הוא קרוב משפחה עשיר של אלימלך וגם הוא מתאהב ברות, משפץ את ביתם, מצייד אותם במזון רב ומתכוון לשאת אותה לאישה.

מעלילים על רות שהיא מואבייה ועדיין עובדת אלילים. נערך לה משפט בפני זקן העדה (בזיל רויסדל) והיא מזוכת.

בבית לחם עורך טוב את חגיגת היין ומודיע שמחר יישא את רות לאישה. כולם שותים ומשתכרים. לפי עצת נעמי מגיעה רות לבועז ומביעה לפניו את אהבתו אליה ורצונה להינשא לו.

למחרת מתלבשת רות לחתונה, מתקרבת לטוב ואומרת לו בפומבי שאינה אוהבת אותו. טוב מודיע שבתור קרוב משפחה הוא חייב לשאת את רות (חוק ייבום). בועז מגלה לכולם את פגישתם בלילה וטוב זורק לעברו את סנדלו ומשחרר את רות מהתחייבותו וכל הקהל מריע.

לבסוף נאמר כי הם הולידו את עובד ועובד הוליך את ישי וישי הוליד את דוד ומדוד נולד המשיח (ישו).

## צוות השחקנים

## קישורים חיצוניים

* על הפקת סיפורה של רות, באתר יוטיוב
* סיפורה של רות, באתר TCM

קטגוריה:מגילת רות
קטגוריה:סרטי 1960
קטגוריה:סרטי פוקס המאה ה-20
קטגוריה:סרטי תנ"ך
קטגוריה:סרטים אמריקאיים
קטגוריה:סרטים באנגלית
קטגוריה:סרטים היסטוריים
קטגוריה:סרטים רומנטיים
קטגוריה:סרטי דרמה היסטורית אמריקאיים
קרל מאסן

**קרל מאסן** (בדנית: **Karl Madsen**; 22 במרץ 1855 – 16 באפריל 1938) היה צייר והיסטוריון אמנות דני בעל קשרים הדוקים עם ציירי סקיין.

## ביוגרפיה
מאסן, שנולד בקופנהגן ב-22 במרץ 1855, היה בנם של הציירים אנדראס פיטר מאסן וסופי ת'ורסו מאסן. הוא סיים את לימודיו באקדמיה Sorø לפני שהשתתף בית הספר לאמנות של נילסן בשנת 1871. בין השנים 1872–1876 למד באקדמיה המלכותית הדנית לאמנויות יפות. הוא היה תלמידם של וילהלם קיהן ושל ז'אן-לאון ז'רום באקדמיה לאמנויות היפות בפריז (1876–1879).

### קריירה
מאסן הושפע מאוד בתחילת שנות ה-60 של המאה ה-19 מהתמורה החדשה והרדיקלית בתרבות הדנית, בהובלתו של גאורג ברנדס, שמאסן עקב אחר הרצאותיו באוניברסיטת קופנהגן, והולגר דרכמן, שפרסם את דעותיו החזקות על האמנות הדנית ועל התנאים המאכזבים באקדמיה לאמנות. בשנת 1871 נסע דרכמן לסקיין, כפר דייגים בקצה הצפוני ביותר של יוטלנד, כדי לצייר סצנות חוץ ואת הדייגים המקומיים. כמעט במקביל הגיע גם מאסן לסקיין.

במהלך השנה הראשונה שלו באקדמיה לאמנות, הוא פגש את מיקל אנקר, שאותו שכנע להצטרף אליו לסקיין ביולי 1874. שם העביר לאנה ברונדום, לימים אנה אנקה, שיעורי ציור. עבודות האמנות שלו בשנים 1873–1874 והשנים 1879–1880 מראות כי היה אחת מדמויות המפתח בקרב ציירי סקיין.

דיוקנאותיו היו בעלות חיוניות הדומה לאלה של מיקל ואנה אנקה וכריסטיאן קרוהג, אך חסרה לו הווירטואוזיות ותחושת הצבע שנהנו הציירים השוודים והנורווגים. העבודות המעניינות ביותר שלו הן מהשנה האחרונה שלו בפריז בה הגיע להשפעת בית הספר ברביזון ושל אדואר מאנה, אף שהן עדיין נוטות להיות אפלות ומשעממות למדי ביחס ליצירות הבהירות יותר של האימפרסיוניסטים הצעירים.

הפער בין מאסן למגמות התקופה כמו גם לבעיותיו הכלכליות שלו כנראה עמדו מאחורי החלטתו להפוך לסופר מקצועי.

בהמלצתו של דרכמן, הוא הפך למבקר אמנות בשנת 1881 ולכותב תדיר בעיתון פוליטיקן (Politiken) ובכתבי עת אחרים. הוא הפך לאחד מפרשני האמנות והמבקרים המשפיעים ביותר על דנמרק. הוא היה מומחה לאמנות ההולנדית וכתב ספר חלוצי על אמנות יפן.

כמומחה למוזיאונים, מאסן זכה להכרה כסמכות באמנות ההולנדית והביא להערכה מחודשת של האמנות הדנית במחצית הראשונה של המאה ה-19, במיוחד עם הביוגרפיה שלו על יוהאן תומאס לונדבי בשנת 1895. הוא היה מנהל מוזיאון הגלריה הלאומית של דנמרק בשנים 1911–1925, ומנהל מוזיאון סקיין בשנים 1928–1938.

מאסן קיבל דוקטור לשם כבוד באוניברסיטת לונד והפך לאביר במסדר הדנברוג בשנת 1909.

## חיים אישיים
מאסן התחתן פעמיים. הוא התחתן עם אשתו הראשונה יוהאנה הנרייט מלר ב-3 ביוני 1880 אך היא נפטרה ב־9 במרץ בשנה שלאחר מכן במהלך לידת בנם הראשון. לאחר מכן נישא ליוליאנה נילסן (5 באוגוסט 1858 – 9 בדצמבר 1929) ב-4 ביולי 1883. נולדו להם ארבעה ילדים, שני בנים ושתי בנות.

בנו של מאסן מאשתו הראשונה, הנרי סופוס מאסן (1881–1921) היה אגיפטולוג, עיתונאי ועורך. בן נוסף, סוונד ויגו מאסן (1885–1954) היה גם צייר. בתו הבכורה, סופי מאסן (1887–1965) נישאה לצייר ארנה לופטוס.

מאסן נפטר ב-16 באפריל 1938 ונקבר בבית הקברות אסיסטנס בקופנהגן.

## גלריה

קובץ:Karl madsen-6.jpg
קובץ:Karl madsen-2.jpg
קובץ:Karl Madsen - Portræt af en læsende kvinde.jpg
קובץ:Karl Madsen Hornbæk.jpg


## קישורים חיצוניים

## הערות שוליים

קטגוריה:סופרים דנים
קטגוריה:מבקרי אמנות
קטגוריה:ציירים דנים
קטגוריה:דנים שנולדו ב-1855
קטגוריה:דנים שנפטרו ב-1938
VATSIM

**ואטסים** (באנגלית: **V**irtual **A**ir **T**raffic **Sim**ulation Network בקיצור: **VATSIM)** הוא ארגון בין-לאומי ללא מטרות רווח המפעיל קהילה מקוונת העוסקת בסימולציית טיסה. חברים בקהילה יכולים לטוס בתור טייסים ברשת או לפקח על תנועות אוויריות בתור פקחי טיסה.

נכון לשנת 2021, בארגון חברים כ-700,000 משתתפים מכל רחבי העולם ומתוכם כ-192,100 פעילים.

המטרה העיקרית של הארגון היא ליצור סימולציה הפועלת על פי תהליכי תעופה ואותות אמיתיים ומאפשרת לטייסים ובקרי תעופה להתאמן ולהתנסות בפעילות שדומה למציאות.

טייסים נדרשים בביצוע קורס בסיסי שמאפשר היכרות בסיסית עם נהלים בינ"ל. בעוד פקחים נדרשים בביצוע הסמכה שמשתנה בין חטיבה לחטיבה.
[ממוזער|197x197 פיקסלים|תמונה מתוך סימולטור הטיסה [מדמה הטיסה של מיקרוסופט (סדרת משחקים)|MSFS]]
[שמאל|ממוזער|200x200 פיקסלים|תמונה מתוך תוכנת ה[מכ"ם של נתב"ג]]
## הקמה ופעילות
ארגון VATSIM הוקם בשנת 2001 על ידי הארווי שטיין (Harvey Stein) לאחר פירוק ארגון מבקרי התנועה האווירית המדומה (SATCO).

בשנת 2018, הודיע הארגון שהגיע ל-80,000 חברים פעילים.

בחודש אוקטובר 2019, הארגון פרסם את מערכת AudioForVatsim, שמדמה באופן מדויק הרבה יותר קשר אמיתי והגבירה את רמת הסימולציה.

בשנת 2020, הודיע הארגון שהגיע ל-100,000 חברים פעילים.

בחודש ספטמבר 2020, הכריז הארגון על מערכת חדשה שתלמד את משתמשי המערכת כיצד להשתמש בה נכון ולצמצם עומסים.

ב-14 במרץ 2022 הוציא לאור הארגון את תוסף הVelocity, אשר שיפר את זמני הסנכרון בין התנועה האווירית ברשת, לבין הסימולטור

##### מוקדי פעילות
* **VATIL** - אזור ישראל.
* **VATPAC** - אזור אוסטרליה.
* **VATEMEA** - אירופה, המזרח התיכון ואסיה פסיפיק.

## סימולטורי טיסה
הטייסים בסימולטור באזורים השונים משתמשים בשלוש פלטפורמות עיקריות:

בנוסף לכך הרשת מאפשרת חיבור בסימולטורים ישנים (כדוגמת: FS9/FS2004 וכו').

## פעילות בישראל
ממוזער|245x245 פיקסלים
ואטיל (באנגלית: VATIL - VATSIM Israel) היא החטיבה הישראלית של ארגון VATSIM, אשר הוקמה בשנת 2003, ע״י מתנדבים. 

החטיבה אחראית לספק פיקוח טיסה וירטואלי לכלל המרחב האווירי של ישראל 

ואטיל מקיימת מגוון רחב של פעילויות, ביניהן אירועי טיסה בינלאומיים בשיתוף חטיבות מרחבי העולם, אירועי חדר בקרה (מקום פיזי שבו פקחי החטיבה נפגשים ומפקחים יחד על המרחב האווירי הווירטואלי הישראלי), כנסי חטיבה, וכן סיורים וביקורים מקצועיים לחברי החטיבה ופקחיה בשדות תעופה, מגדלים ויחידות בקרה, לחטיבה גם קיים אתר למפתחים ויוצרים ישראלים לתוספים לסימולטור, כגון Aircraft liveries , Airports Sceneries ועוד.

בנוסף מבצעת הדרכות רבות, ועזרה למשתמשים באמצעות תוכנת הDiscord.

הסימולציות הישראליות משלבות את כל מגדלי הפיקוח והבקרות האוויריות הקיימות בארץ.

כיום כ-900+ חברי חטיבה

## קישורים חיצוניים

* 
* אתר האינטרנט של הארגון בישראל

## הערות שוליים

קטגוריה:ארגונים בין-לאומיים
קטגוריה:התנדבות
קטגוריה:משחקי מדמי טיסה
קטגוריה:בקרה אווירית
יונדאי קאספר

**יונדאי קאספר** (באנגלית: **Hyundai Casper**; בקוריאנית: **현대 캐스퍼**) היא מכונית משפחתית קטנה במרכב קרוסאובר, בעלת ארבעה מקומות ישיבה, שמיוצרת על ידי יונדאי מוטור משנת 2021. היא נחשפה ב-1 בספטמבר 2021. היא מיועדת לשוק הדרום-קוריאני בלבד. היא הקרוסאובר הקטנה ביותר של החברה מאז הקמתה.

היא תשווק עם שתי מנועי בנזין בנפחי 1.0 ליטר, הראשון בלי מגדש טורבו השני עם. תיבת הילוכים אוטומטית בעלת ארבעה הילוכים. שאר הפרטים יחשפו בהמשך.

## קישורים חיצוניים

* 

## הערות שוליים

קאספר
קטגוריה:קרוסאובר
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2021
דוד וינבך

**דוד וינבך** (נולד ב-10 באוקטובר 1969) הוא חזן ומורה לפיתוח קול ישראלי.

## ביוגרפיה
וינבך נולד ברחובות למשפחה חסידית-ירושלמית. אביו שרגא פייבל וינבך היה ראש הקהל של חסידות קרעטשניף (בְּרוּרִים), הוא התחנך בישיבות גבוהות בירושלים. את מסורת החזנות ירש מאביו וסבו, והוא מתגורר בבני ברק.

## קריירה
בגיל צעיר היה סולן במקהלות ילדים ולמד במכון תל אביב לחזנות בהנהלת החזן נפתלי הרשטיק(סרוגים), ובהמשך התמחה אצל החזנים יצחק אשל ומשה שטרן.

עוד במהלך לימודיו במכון לחזנות, שימש כחזן בבתי הכנסת הגדולים של פתח תקווה ורחובות. בשנת 1999 התמנה לחזן הראשי של בית כנסת הגדול ברמת גן. לאחר מכן כיהן כ-10 שנים כחזן בבית כנסת ישראל הצעיר בפורסט הילס בקווינס, ניו יורק. בהמשך התמנה לחזן הראשי בבית כנסת הגדול תפארת דוד וירושלים המאוחד במונטריאול.

וינבך מופיע בקונצרטים ברחבי העולם והופיע בין היתר בסדרת הקונצרטים של "יובל" בליווי התזמורת הפילהרמונית הישראלית.
חוץ מעיסוקו בחזנות הוא מעביר הרצאות וסדנאות על חזנות ונוסח התפילה.

## דיסקוגרפיה

* וינבך השתתף במספר פרויקטים מוזיקליים, בהם האלבום "קהילות הקודש" משנת 2004.

הספרייה הלאומית
### שיתופי פעולה
* **הכינור שנדם - מחווה ליוסל'ה רוזנבלט** 2011
* **חזני העולם שרים קרליבך** 2008
* **הבן יקיר לי** וידאו 2005
* **לשמוע אל הרינה ואל התפילה** 2004
* **הבן יקיר לי** cd 
*להלן ביצוע של החזן דוד וינבך לפיוט "א-ל מלך" מתוך סליחות תשע"א:
## קישורים חיצוניים
**דף אמן בספרייה הלאומית**

https://www.nli.org.il/he/a-topic/987007502614005171

**דף פייסבוק רשמי**

* 
* דיסקוגרפיה של דוד וינבך, באתר Israel Music 
* 

* אבל בחסידות: ראש הקהל הנערץ הלך לעולמו
* 
* קהילות הקודש - מילים וביצועים | מוזיקה - הספרייה הלאומית
* דוד וינבך באתר בית הספר לחזנות בתל אביב

## הערות שוליים

קטגוריה:חזנים ישראלים
קטגוריה:זמרים חסידיים
קטגוריה:בני ברק: אישים
קטגוריה:ישראלים שנולדו ב-1969
Mic Drop

**Mic Drop** (או **MIC Drop**) הוא סינגל של להקת הבנים הדרום קוריאנית BTS, שפורסם ב-24 בנובמבר 2017 כסינגל השני מתוך האלבום החמישי שלהם, Love Yourself: Her. ב-5 בדצמבר 2017 פורסמה גרסה יפנית של השיר.

## לחן ומילים
[ממוזער|[סטיב איוקי המפיק של גרסת הרמיקס של Mic Drop]]
מבחינת לחן, גרסת האלבום של השיר Mic Drop תוארה כגרובית, להיט היפ-הופ עם בס כבד ברקע. גרסת הרמיקס כוללת מוזיקה אלקטרונית, סינתיסייזר וטראפ בנוסף ללחן ההיפ-הופ המקורי. מבחינת תווים, הגרסה המקורית הולחנה בפה מז'ור, בעוד שגרסת הרמיקס הולחנה בלה מינור. לשתי הגרסאות מפעם של 170 פעימות בדקה, ושתיהן באורך 3:58. לגרסת הרמיקס יצאו שתי גרסאות: אחת גרסת סטודיו שפורסמה בפלטפורמות סטרימינג על ידי דיזיינר, והשנייה גרסת הקליפ שהחליפה את ההקדמה של הראפר בשורות בקוריאנית מהגרסה המקורית של השיר מהאלבום. שתי הגרסאות המקוריות - הקוריאנית והיפנית, נכתבו בידי פידוג, סופרים בוי, באנג סי-היוק וחברי הלהקה RM וג'יי-הופ, והפקת השיר נעשתה כולה על ידי פידוג. גרסת הרמיקה נכתבה גם היא על ידי אותם כותבים, בשיתוף עם סטיב איוקי, דיזיינר, טיילה פארקס, פלוסיק ושי ג'ייקובס. גרסה זו הופקה על ידי איוקי בשיתוף עם פידוג שהיה גם הסאונדמן של השיר. את קולות הרקע לשיר שרו ג'ונגקוק, סופרים בוי, דוקסים, היס נויז ופידוג. ואת המיקס עשה ג'ייסן ג'ושוע בעזרת דויד נקג' ובן מילצ'ב באולפני Larrabee Sound . והמאסטרינג נעשה על ידי רנדי מריל באולפן Sterling Sound.

לפי RM, השיר "Mic Drop" (באנגלית - הפלת מיקרופון) הושפע מהפלת המיקרופון של נשיא ארצות הברית לשעבר, ברק אובמה בהופעתו האחרונה בתא כתבי הבית הלבן ב 2016. במהלך ראיון על השיר, אמר דיזיינר: "מה שהשיר Mic Drop אומר בשבילי הוא מוחלט - כמו שאתה 'קורע' את הקצב באופן מדהים, ואתה פשוט מפיל את המיקרופון אחרי זה, אתה יודע שעשית את שלך" במילות השיר, BTS חוגגים את הצלחתם העולמית, ומספרים על עבודתם הקשה והשיגיהם הרבים, כמו למשל בפזמון השיר.

## קרדיטים

## מיקומי שיא
### מצעדים שבועיים

### מצעדים שנתיים

## נתוני מכירות

## קישורים חיצוניים

## הערות שוליים

קטגוריה:שירי BTS
קטגוריה:שירי סטיב איוקי
קטגוריה:שירים ביפנית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי סופרים בוי
קטגוריה:שירים שנכתבו על ידי סטיב איוקי
קטגוריה:שירים שנכתבו על ידי פידוג
קטגוריה:שירים שנכתבו על ידי RM
קטגוריה:שירים שהופקו על ידי פידוג
קטגוריה:שירים על תהילה